seven o'clock
Na , na , that maunna be said . Doun , my lord , ye maun sit . '' And , seein that he wad only increase his ain delay by resistance , doun , to be sure , his lordship did sit . `` Noo , my lord , '' says the widow , `` I 'm sure the deil a morsel o ' breakfast ye hae gotten the day yet -- for it 's no aboon seven o'clock ; sae ye 'll just tak a mouthfu wi ' me . '' At this horrid proposal , his lordship sprang frae his chair -- for he was noo fairly driven at bay -- and made for the door ; but the widow was as clever in the heels as he was . She sprang after him , and , before he could gain the door , had him fast by the tails o ' the coat , exclaimin , as she pu'ed him back -- `` Deil a fit o ' ye , my lord , 's gaun oot o ' this house , till ye taste my bread and cheese . Ise haud ye fast , I warrant . ''